Palackposta a házas évekre (Legénybúcsú) | Ajándék Katalógus.hu
Tetszik? Oszd meg! Készíts a barátodnak, sógor jelöltednek, esetleg vőjelöltednek legénybúcsúra egy palackposta sorozatot, ami ellátja éveken keresztül jótanácsokkal. Mellékelj egy használati utasítást a palackok kibontásának idejéről, alkalmairól. A használati utasítás persze függ attól, hogy milyen jellegű üzeneteket teszel a palackba. Ehhez érdemes elbeszélgetni egy ideje már házas emberekkel, és az ő tapasztalataikból leszűrni a következtetéseket. Ha még nem vagy házas, de készülsz rá, akkor számodra is értékesek lehetnek majd az összegyűjtött információk :)Az üzenetek lehetnek pikáns, a hálószobai aktivitás megőrzésére vonatkozó témájúak, vagy bölcs tanácsok, ami a kapcsolat folyamatos frissen tartásáról szólnak. Esetleg beleírhatsz tanúságos történeteket, vagy éppen olyan filmcímeket, amelyek a kapcsolatokról szólnak, és érdemes megnézni, mert sokat lehet meríteni a mondanivalójukból. Írhatsz közös programok ajánlása sorozatot is, de akár olyan megfigyelésekről is beszámolhatsz, amelyek arról szólnak, mi minden belefér egy kapcsolatba, amit helyesen kezelve nem válás, hanem a házasság elmélyülése az eredmény. Sőt, mindennek a vegyes változata is szerepelhet a palackpostában. Készítsd elő az üzeneteket, rejtsd el az üvegekbe. Címkézd évek szerint a palackokat, majd egy bortartóba, vagy egy italos ládába tedd bele őket, csomagold be, írd meg a használati utasítást, és már mehetsz is a buliba.Egy ilyen kidolgozott ajándék hosszú időre leköti a figyelmet, és mindig emlék marad.Jó munkát, vidám, vagy éppen elgondolkodtató munkát!